KEURDERS ► Reëls & Regulasies
Telers moet skriftelik keuringsaansoeke invul en stuur aan die genootskap:
1ste Semester: Voor 15 Januarie
2de Semester: Voor 15 Junie
Alle skape moet minstens 4 maande wolgroei hê op die dag van keuring (beplan u skeertye dienooreenkomstig)
Alle ooie en ramme moet tussen 10 en 24 maande ouderdom gekeur word. Klein Peugeot met die hart van ŉ leeu | Manskap
Klein Peugeot met die hart van ŉ leeu
Sep 4, 2018 Charlen Raymond Motors, Padtoetse 0
Toe Citroën sy uittrede uit die Suid-Afrikaanse mark aankondig, het dit ŉ groot vraagteken oor sy vennoot, Peugeot, se plaaslike toekoms laat hang. Hier het jy twee vervaardigers wat internasionaal baie goed doen, maar in terme van verkope en motorsport kan hulle net nie hier by ons aan die gang kom nie. Kompetisie soos Volkswagen, Toyota, en Ford maak vir Peugeot moeg en is daar ŉ groot gewig op die Franse vervaardiger se skouers om in Suid-Afrika te oorleef.
Die produkte wat Peugeot die laaste jaar of wat uitgestoot het, insluitend die indrukwekkende 3008, is baie goed. Maar waar die 3008 aan die voorpunt van Peugeot se passasierskarre staan, is die klein 208 die laat-lam in die reeks. Die kleine 208 is nie baie groot nie en moet dit sy man staan teen manne soos die Volkswagen Polo en Ford Fiesta. Dis nou wel ŉ bietjie kleiner as sy teenstanders, maar die kar met die hart van ŉ leeu het geen intensie om terug te staan nie. Dis ŉ kar wat ŉ goeie pakket bied – veral die rit – maar dit moet ook baklei teen stereotipering en opinies wat meer skade aanbring as goed.
Voor in hierdie 208 GT Line se neus is ŉ 1.2-liter drie-silinder enjin. Die grootte is effens méér as Ford en Volkswagen se 1.0-liter eenhede, maar die voordeel is dat krag baie egalig toegepas word. Peugeot kon darem 81kW en 205Nm se wringkrag uit die turbo-enjin toor en genadiglik is die laasgenoemde beskikbaar vanaf 1 500rpm. Dit verseker goeie in-rat versnelling en lekker verrigting.
Alhoewel die krag wat die enjin ontwikkel nie na baie klink nie, doen die lae gewig van 1 090kg wonders en help dit dat die enjin nie té hard hoef te werk nie. Dit werk, hierdie kombinasie van krag en gewig, en maak dit dat die karretjie ŉ ywerigheid omtrent dit het. Die vyf-spoed handratkas lewer ŉ goeie diens en haak die volgende rat sonder moeite. Maak net seker dat eerste rat gehaak is, want mens kan dink dat die rat gekoppel is en dan skiet die ratkierie terug in neutraal. Dis omdat die ratkas so stewig en duursaam voel.
Een van die goeie punte is die enjinklank. Hetsy dit ŉ drie- of vyf-silinder enjin is, hierdie enjins het ŉ unieke klank omtrent hulle. En nee, dis nie ŉ irriterende klank nie, want dit klink by tye baie beter as sommige vier-silinder enjin. Dis ŉ klank wat mens wil hoor en wanneer die enjin gedruk word klink dit nie of nie enjin raas en swaarkry nie. ŉ Klein kapasiteit enjin wat nie raas nie? Yip, dis die heilige waarheid.
Peugeot het omtrent iets reggekry om die 208 GT Line se buitekant mooi te laat lyk; ongetwyfeld geondersteun deur ŉ treffende rooi verf. Die kort voor- en agterkant dui op die klein dimensies van die kar, maar in werklikheid masker dit eintlik ŉ baie ruim kajuit – of liewer, so ruim soos ŉ klein luikrûg kan wees. Voor het die sierrooster mooi aksente om dit te laat uitstaan, sowel as die “GT Line” kenteken. Agter is ŉ enkele uitlaatpyp in die buffer versteek, maar dis in chroom afgewerk om net genoeg intensie te wys. Maar wat nou regtig uniek omtrent die buitekant is is dat die wiele elkeen ŉ rooi kolletjie het. Klein detail…
Waar die buitekant ŉ jeugdigheid met mooi 17-duim wiele navore bring, doen die binnekant presies dieselfde. Die fris stuurwiel pas goed in jou hand en is daar heelwat beheerknoppe om sekere funksies te beheer. Alhoewel mens die stuurwiel se hoogte en diepte kan aanpas, kan jy nie die skakel vir spoedbeheer, wat onder die rigtingaanwyser sit, sien nie. Mens moet half “in die donker voel” om dit te gebruik.
Gallery: Peugeot 208 GT Line
Die middelkonsole is goed uitgelê en is die materiale wat gebruik word ook van goeie gehalte; jy raak byna dadelik bekend met dit. Die knoppies is goed geplaas en is dit maklik om deur alles te werk. Maar terwyl die algehele gevoel van die binneruim ŉ duim in die regte rigting kry, is beenruimte agter maar aan die skrams kant. Veral as die bestuurder ŉ bietjie lank is. Die sensor in die voorste passasiersitplek is ook baie sensitief en gons wanneer mens selfs net jou hand op die sitplek sit. Die sensor is nie ŉ probleem nie, maar dit kan dalk ŉ bietjie minder sensitief wees.
Maar dit siplekke is in beide leer en lap oorgetrek en bied genoeg ondersteuning.
Die Peugeot 208 GT Line staar swaar tye in die gesig hier in Suid-Afrika. Nie net moet dit teen ŉ sukkelende Rand kompeteer nie, maar dit moet ook kopers oortuig dat dit sy man teen die Polo en Fiesta kan staan. Dis nie ŉ maklike taak nie, maar daar is meriete. Dit het ŉ sterk, gebalanseerde enjin en die ontwerp doen genoeg om die aandag te trek. Die verkoopsyfers wat die 208-reeks op ŉ maandelikse basis insamel is, eerlik gesproke, onregverdig, maar hierdie onderskatte kar, veral die GT Line, het een van die grootste harte in die motorwêreld.
Frans mag nou wel doe 2018 Sokker Wêreldbeker gewen het, maar hierdie Fransman doen min verkeerd om jou nie oor te wen nie.
Prys: R269 900 (September 2018)